《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其七》
宋代·吴锡畴

我爱山居好，枌榆老故丘。好峰当户立，远水护田流。

鼓响移秧日，耞鸣穫稻秋。年丰身老健，一饱外无求。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。